section_heading: Početak u automobilizmu
paragraph_text: Jedna od najkontroverznijih momčadi u povijesti Formule 1 svoj je put počela kada je Andrea Sassetti, osnivač i vlasnik Andrea Mode, modne kompanije koja je proizvodila ženske cipele, kupio momčad Coloni u rujnu 1991. te je preimenovao u ime svoje kompanije. Izvor Sassettijevog bogatstva ostaje misterija. On je tvrdio da je bogat zbog bogatog oca, ali većina je smatrala da se obogatio na kockanju, a neki da je čak se obogatio preko mafije, s obzirom na to da su pucali na njega jednom restoranu i da su mu zapalili diskoteku. Isto tako, tražio je od ljudi u njegovoj tvornici cipela da rade i u njegovoj F1 momčadi jer je u momčadi radilo samo 40 ljudi.